**Csongrád Város Polgármesterétől M**

Száma: 10-4638-1/2017.

Témafelelős: Forgó M.

# ELŐTERJESZTÉS

# Csongrád Városi Önkormányzat Pénzügyi és Városfejlesztési Bizottsága

# 2017. október 25-i ülésére

Tárgy: Javaslat a Csongrád, Madách u. 16. sz. alatti önkormányzati lakóingatlan értékesítésére

Tisztelt Bizottság!

Csongrád Városi Önkormányzat tulajdonát képezi a csongrádi 3634 hrsz-ú, lakóház udvar megjelölésű, 596 m2 területű, és természetben 6640 Csongrád, Madách u. 16. szám alatti ingatlan, melyet az önkormányzat komfort nélküli szociális bérlakásként hasznosított. A lakóházban élő bérlőt az önkormányzat bírósági eljárás útján kilakoltatta, és pályázatot írt ki az ingatlan további bérlakásként történő hasznosítására.

Az Egészségügyi és Szociális Bizottság a beérkezett pályázatokat elbírálta, és egyhangú döntéssel eredménytelennek nyilvánította a pályázati eljárást, valamint javasolta az ingatlan haladéktalan értékesítését.

Az ingatlanon álló felépítmény egy komfort nélküli lakóház, jelenleg rossz műszaki állapotban van, és állaga a bérlők kiköltözése óta is tovább romlott. Újbóli bérbeadása érdekében csak jelentős költség ráfordításával lehetne ismét használható állapotba hozni.

Tekintettel a fentiekre, valamint az Egészségügyi és Szociális Bizottság döntésére, indokoltnak tartom a lakás értékesítését, és javasolom a fenti ingatlan nyílt árverés útján történő haladéktalan eladását, a Pénzügyi és Városfejlesztési Bizottság által javasolt kikiáltási ár figyelembe vételével.

Kérem az előterjesztés megtárgyalását és a határozati javaslat elfogadását.

**HATÁROZATI JAVASLAT**

Csongrád Városi Önkormányzat Pénzügyi és Városfejlesztési Bizottsága megtárgyalta a „Javaslat a Csongrád, Madách u. 16. sz. alatti önkormányzati lakóingatlan értékesítésére” tárgyú előterjesztést, és a következő határozatot hozza.

1. A Bizottság kijelöli értékesítésre a csongrádi 3634 hrsz-ú, 6640 Csongrád, Madách u. 16. sz. alatti lakóingatlant, és az ingatlan nyílt árverés útján történő értékesítéséről dönt ….…… Ft kikiáltási áron.

2. A Képviselő testület felhatalmazza a polgármestert, az árverési eljárás lebonyolítására, és a győztes árverezővel az adásvételi szerződés megkötésére.

Felelős: Bedő Tamás polgármester

Határidő: azonnal

Csongrád, 2017. október 17.

Bedő Tamás

polgármester